Document ID: 31989R1240

ΚΑΝΟΝΙΣΜΟΣ ( ΕΟΚ ) αριθ . 1240/89 ΤΟΥ ΣΥΜΒΟΥΛΙΟΥ της 3ης Μαΐου 1989 για τον καθορισμό, για τις περιόδους εμπορίας 1990/91 και 1991/92, των ποσών της ενίσχυσης που χορηγείται στον τομέα των σπόρων προς σπορά
ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πράξη προσχώρησης της Ισπανίας και της Πορτογαλίας, και ιδίως το άρθρο 89 παράγραφος 1 και το άρθρο 234 παράγραφος 2,
τον κανονισμό ( ΕΟΚ ) αριθ . 2358/71 του Συμβουλίου της 26ης Οκτωβρίου 1971 περί κοινής οργανώσεως αγοράς στον τομέα των σπόρων προς σπορά^(1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1239/89^(2 ), και ιδίως το άρθρο 3, παράγραφος 3,
την πρόταση της Επιτροπής^(3 ),
τη γνώμη του Ευρωπαϊκού Κοινοβουλίου^(4 ),
τη γνώμη της Οικονομικής και Κοινωνικής Επιτροπής^(5 ),
Εκτιμώντας :
ότι, για τους σπόρους προς σπορά που περιλαμβάνονται στο παράρτημα του κανονισμού ( ΕΟΚ ) αριθ . 2358/71 και οι οποίοι θα τεθούν σε εμπορία κατά τις περιόδους 1990/91 και 1991/92, η κατάσταση της αγοράς εντός της Κοινότητας και η προβλεπόμενη εξέλιξή της δεν επιτρέπουν να εξασφαλιστεί ένα δίκαιο εισόδημα για τους παραγωγούς ότι θα πρέπει να αντισταθμιστεί ένα μέρος των εξόδων παραγωγής με τη χορήγηση ενίσχυσης
ότι το άρθρο 3 παράγραφος 2 του κανονισμού ( ΕΟΚ ) αριθ . 2358/71 προβλέπει ότι το ποσό της ενίσχυσης πρέπει να καθορισθεί λαμβάνοντας υπόψη, αφενός, την ανάγκη να εξασφαλιστεί η ισορροπία μεταξύ του όγκου της παραγωγής που είναι αναγκαία στην Κοινότητα και των δυνατοτήτων διάθεσης της παραγωγής αυτής και, αφετέρου, τις τιμές των προϊόντων αυτών στις εξωτερικές αγορές
ότι οι ποικιλίες ρυζιού ( Oryza sativa L .) του τύπου ή της μορφής indica που είναι διαθέσιμες στην Κοινότητα δεν προσαρμόζονται πάντοτε στις αγροκλιματικές συνθήκες των κοινοτικών περιοχών παραγωγής ότι, για τις ποικιλίες αυτές, υπάρχει ζήτηση στην κοινοτική αγορά ότι θα πρέπει, συνεπώς, να διαφοροποιηθεί η ενίσχυση που χορηγείται στους σπόρους προς σπορά ρυζιού προκειμένου να ενθαρρυνθεί η παραγωγή σπόρων προς σπορά ρυζιού του τύπου ή της μορφής indica
ότι οι ποικιλίες του τύπου ή της μορφής indica είναι
εκείνες που καθορίζονται από τον κανονισμό ( ΕΟΚ ) αριθ . 3878/87^(6 )
ότι τα άρθρα 106 και 300 της πράξης προσχώρησης προβλέπουν ότι η ενίσχυση για τους σπόρους προς σπορά χορηγείται στην Ισπανία και την Πορτογαλία σύμφωνα με τα άρθρα 79 και 246 της εν λόγω πράξης
ότι η εφαρμογή των κριτηρίων αυτών οδηγεί στον καθορισμό του ποσού των ενισχύσεων που εφαρμόζονται για τις περιόδους εμπορίας 1990/91 και 1991/92 στα επίπεδα που αναφέρονται στα παραρτήματα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1 Για τις περιόδους εμπορίας 1990/91 και 1991/92, τα ποσά της ενίσχυσης που χορηγείται στον τομέα των σπόρων προς σπορά και αναφέρεται στο άρθρο 3 του κανονισμού ( ΕΟΚ ) αριθ . 2358/71, καθορίζονται σύμφωνα με τα παραρτήματα .
Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται από την 1η Ιουλίου 1989 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 3 Μαΐου 1989 .

Labels: 6